
RAPORT SUPLIMENTAR

asupra proiectului de Lege pentru aprobarea Ordonanţei Guvernului nr.60/1998 privind înfiinţarea de extensiuni universitare ale României în străinătate

În urma examinării proiectului de Lege pentru aprobarea Ordonanţei Guvernului nr.60/1998 privind înfiinţarea de extensiuni universitare ale României în străinătate, Comisia în şedinţa din 20 iunie 2001, a hotărât, cu majoritate de voturi, ca acesta să fie supus spre dezbatere şi adoptare Plenului Camerei Deputaţilor, cu următoarele amendamente:

	Nr.

Crt.
	Articolul

(textul iniţial)
	Text adoptat de Comisie
	Motivare

	1. 
	Titlul legii:

Lege pentru aprobarea Ordonanţei Guvernului nr.60/1998 privind înfiinţarea de extensiuni universitare ale României în străinătate.
	Text fără modificări
	

	2.
	Art.1 – În baza acordurilor interguvernamentale şi a convenţiilor încheiate de către Ministerul Educaţiei Naţionale cu ministere ale educaţiei din alte ţări, precum şi a înţelegerilor între instituţiile de învăţământ superior româneşti şi instituţii de învăţământ superior din străinătate, universităţile româneşti pot iniţia şi susţine – ca extensiuni universitare în străinătate – programe de studii şi filiale în universităţi similare din străinătate.
	Art.1 – În baza acordurilor interguvernamentale şi a convenţiilor încheiate de către Ministerul Educaţiei şi Cercetării cu ministere similare din alte ţări, precum şi a înţelegerilor între instituţiile de învăţământ superior româneşti şi instituţii de învăţământ superior din străinătate, universităţile româneşti acreditate pot iniţia şi susţine – ca extensiuni universitare în străinătate – filiale şi programe de studii în universităţi similare din străinătate.
	

	3.
	Art.2 (1) – Înfiinţarea, autorizarea, funcţionarea filialelor şi programelor de studii se realizează potrivit legislaţiei române şi potrivit legislaţiei din ţara gazdă.

(2) Absolvenţii cursurilor oferite în cadrul extensiunilor universitare primesc o diplomă de învăţământ superior, recunoscută deopotrivă de către instituţiile de învăţământ superior din România şi din străinătate.
	Art.2 (1) Înfiinţarea, autorizarea şi funcţionarea filialelor şi a programelor de studii se realizează potrivit legislaţiei române şi potrivit legislaţiei din ţara gazdă.
(2) Absolvenţii cursurilor urmate în cadrul extensiunilor universitare primesc, din partea universităţilor iniţiatoare, diplome recunoscute în România şi în străinătate, conform acordurilor internaţionale în domeniu.
	

	4. 
	Art.3 (1) La aceste programe de studii universitare sau filiale ale universităţilor româneşti în străinătate pot participa atât tineri din România, cât şi tineri din alte ţări.

(2) Persoanelor menţionate la alin.(1) li se pot acorda burse conform legislaţiei în vigoare.
	Art.3 (1) Se elimină.

(2) Se elimină.
	Textul este redundant.

Ideea este conţinută în art.5 alin.(2).



	5.
	Art.4. În cadrul extensiilor universitare prevăzute la art.1 pot preda cadre didactice care provin de la universităţile din România, precum şi cadre didactice de la universităţile din ţara gazdă.
	Art.3 –  În cadrul extensiilor universitare prevăzute la art.1 pot preda cadre didactice care provin de la universităţile din România, de la universităţile din ţara gazdă, precum şi cadre didactice asociate.
	

	6.
	Art.5 - Ministerul Educaţiei Naţionale, împreună cu Consiliul Naţional de Evaluare Academică şi Acreditare, elaborează regulamentul de înfiinţare şi autorizare a filialelor universităţilor româneşti în străinătate, precum şi a specializărilor programelor de studii iniţiate, pe care îl supune aprobării Guvernului.
	Art.4 - Ministerul Educaţiei şi Cercetării, împreună cu Consiliul Naţional de Evaluare Academică şi Acreditare, elaborează regulamentul de înfiinţare şi autorizare a extensiunilor universitare în străinătate, pe care îl supune aprobării Guvernului.
	

	7.
	Art.6 (1) Din sumele alocate de la bugetul de stat, Ministerul Educaţiei Naţionale poate sprijini financiar programele de studii şi filialele organizate în instituţiile de învăţământ superior din străinătate.

(2) Modul de susţinere financiară de către Ministerul Educaţiei Naţionale a programelor de studii şi a filialelor organizate în instituţii de învăţământ superior din străinătate, precum şi modul de acordare a burselor se stabilesc prin hotărâre a Guvernului.
	Art.5 (1) – Din sumele alocate de la bugetul de stat, Ministerul Educaţiei şi Cercetării poate sprijini financiar filialele şi programele de studii  organizate în instituţiile de învăţământ superior din străinătate.

Art.5 (2) - Modul de susţinere financiară de către Ministerul Educaţiei şi Cercetării a  filialelor şi programelor de studii organizate în instituţii de învăţământ superior din străinătate, precum şi modul de acordare a burselor se stabilesc conform legii.
	




În raport de obiectul şi conţinutul său, proiectul de lege face parte din categoria legilor ordinare.

